section_heading: Vojna karijera
paragraph_text: U siječnju 1900. unaprijeđen je u čin pukovnika, nakon čega, u listopadu 1900., postaje zapovjednikom 6. vestfalijske pješačke pukovnije "Graf Bülow von Dennewitz", kojom zapovijeda godinu dana, do studenog 1901., kada je imenovan načelnikom stožera prestižnog Gardijskog korpusa. Navedenu dužnost obnaša do lipnja 1903. kada je premješten na službu u prusko ministarstvo rata gdje obnaša dužnost načelnika općeg odjela. U međuvremenu je, u travnju 1903. promaknut u čin general bojnika, dok čin general poručnika dostiže u listopadu 1906. godine. U srpnju 1908. postaje zapovjednikom 13. pješačke divizije smještene u Münsteru, da bi u ožujku 1911. dobio zapovjedništvo nad IV. korpusom smještenim u Magdeburgu zamijenivši na tom mjestu Paula von Hindenburga koji je otišao u mirovinu. Te iste godine, u travnju, promaknut je u čin generala pješaštva. Na mjestu zapovjednika IV. korpusa dočekuje i početak Prvog svjetskog rata.Prussianmachine.com, Friedrich Sixt von Arnim, pristupljeno 11. travnja 2021.